|  |  |  |  |
| --- | --- | --- | --- |
|  |  |  |  |
|  |  |  |  |
|  | Evaluering af arbejdet med den pædagogiske læreplan | #Decorative |  |
|  | Skriv dagtilbuddets navn  Skriv årstal |  |



**2023**

|  |
| --- |
| Om skabelonen |

|  |  |  |
| --- | --- | --- |
| Denne skabelon henvender sig til jer, som er ledere og medarbejdere i dagtilbud.  Formålet med skabelonen er at inspirere og understøtte jeres skriftlige evaluering af arbejdet med den pædagogiske læreplan. Den skal gennemføres mindst hvert andet år. Det er **ikke** et lovkrav, at I benytter denne skabelon.  Den lovgivningsmæssige ramme for udarbejdelse og evaluering af den lokale pædagogiske læreplan er dagtilbudsloven med tilhørende bekendtgørelse, der er udfoldet i Børne- og Undervisningsministeriets publikation [*Den styrkede pædagogiske læreplan, Rammer og indhold*](https://emu.dk/dagtilbud/en-paedagogisk-laereplan/den-styrkede-paedagogiske-laereplan-rammer-og-indhold)*, 2018.*  Vær opmærksom på:   * Den primære målgruppe for den skriftlige evaluering er jer selv og forældrene i jeres dagtilbud * Det er et krav, at I reviderer jeres skriftlige læreplan på baggrund af evalueringen, hvis evalueringen skulle give anledning til ændringer eller justeringer. * Fokus i evalueringen er på sammenhængen mellem det pædagogiske læringsmiljø og børnenes udbytte, dvs. hvorvidt og hvordan det pædagogiske læringsmiljø understøtter trivsel, læring, udvikling og dannelse for alle børn. * Evalueringen skal offentliggøres.   Denne skabelon indeholder alle de lovmæssige krav til evalueringen. Lovkravene finder I i de to midterste afsnit ”Evaluering og dokumentation” og ”Inddragelse af forældrebestyrelsen”. Skabelonen indeholder desuden spørgsmål, som kan støtte jeres evalueringsproces samt jeres fremadrettede arbejde med løbende at revidere den skriftlige læreplan. |  | Billede af forsiden af "Den styrkede pædagogiske læreplan - Rammer og indhold"  [*Den styrkede pædagogiske læreplan, Rammer og indhold*](https://emu.dk/dagtilbud/en-paedagogisk-laereplan/den-styrkede-paedagogiske-laereplan-rammer-og-indhold)  **Brug af skabelonen**  Når I udfylder skabelonen, skal I klikke på *skrive­feltet*. I kan fremhæve tekster og indsætte billeder.  I kan slette denne side ved at markere teksten og billedet og trykke *delete*. I kan også slette den sidste side, hvis I ønsker det. |

|  |  |
| --- | --- |
| Arbejdet med den pædagogiske læreplan | Billede af læreplansblomsten uden tekst |

|  |
| --- |
| ”Lederen af dagtilbuddet er ansvarlig for at etablere en evalueringskultur i dagtilbuddet, som skal udvikle og kvalificere det pædagogiske læringsmiljø.”  ”Med evalueringskultur i dagtilbuddet forstås, at lederen har ansvar for, at det pædagogiske personale og ledelsen løbende forholder sig refleksivt til, hvordan de pædagogiske læringsmiljøer understøtter børnegruppens trivsel, læring, udvikling og dannelse.”  Den styrkede pædagogiske læreplan, Rammer og indhold, s. 50-51 |

|  |
| --- |
| Hvilke dele af vores pædagogiske læringsmiljø har vi særligt haft fokus på over de sidste 2 år?  Vores hus har båret præg af vokseværk. Vi er opnormeret fra 50-100 børn indenfor de sidste par år. Også personalemæssigt har vi udvidet med en del nye medarbejdere. Vores fysiske rammer er udvidet i takt med børn og personale. Hele denne proces har haft vores hovedfokus i de sidste par år. Vi har fokuseret på at tilpasse vores læringsmiljø til denne udvidelse – så vi til stadighed kan tilbyde hvert barn optimale vilkår for leg, læring, udvikling og trivsel.  Vi har 4 niveauer for evalueringer i huset.  Evaluering for ledelse og bestyrelse – strategisk, overordnet, organisatorisk Evaluering for samlet personalegruppe Evaluering for teams Evaluering for stuer |

|  |
| --- |
| Hvordan har vi organiseret vores evalueringskultur?  Her kan I **kort** beskrive jeres arbejde med at etablere en systematisk evalueringskultur. I kan fx beskrive, hvordan, hvor ofte og i hvilke fora I drøfter, reflekterer over og evaluerer jeres pædagogiske praksis. I kan også beskrive, om I arbejder med særlige metoder, fx *Redskab til selvevaluering, Tegn på læring, Redskab til forankringsproces* eller om I arbejder eksperimenterende eller undersøgende med en særlig tilgang.  Som beskrevet ovenfor har vi forskellige niveauer og fora for evaluering.  1) Evaluering på ledelsesplan foregår kontinuerligt med fokus på de elementer som er i proces. F.eks har vi evalueret på børns overgange med udgangspunkt i både de fysiske rammer, barnet, forældre og personale. Vi har overordnet også evalueret på hele udvidelsesprocessen.  2) Evaluering i den samlede personalegruppe – på fælles personalemøder 4 gange årligt.  3) Evaluering i de to teams 1) Vuggestuens personale 2) Børnehavens personale – evaluerer 4 gange om året fast på deres teammøder.  4) Evaluering på stueniveau, hvor hver stue arbejder med at evaluere hver gang de holder stuemøder (1 gang om måneden.  Vi beskriver nærmere i næste punkt hvilke metoder og værktøjer vi bl.a. anvender til vores evalueringer. |

|  |
| --- |
| Hvordan har vi arbejdet med vores lokale skriftlige læreplan?  Her kan I **kort** skrive, hvordan I har grebet arbejdet an, fx om I har lavet workshop, gennemført konkrete evalueringer, haft oplæg fra interne eller eksterne. I kan også indsætte billeder eller lignende.  1) Evalueringer på ledelsesniveau kan tage udgangspunkt i mange forskellige værktøjer. Både Swot-analyser, praksisfortællinger, delevalueringer fra andre steder i huset, samt afholdelse af workshops mv. F.eks. har vi afholdt en workshop med det pædagogiske personale i børnehaven, hvor vi undersøgte og udviklede på vores børnemiljø, med fokus på den måde vi opdeler børnene på i børnehaven. Indtil nu, har vi i børnehaven været opdelt i 2 dynamiske grupper med blandende 3-4 årige og en storgruppe med de kommende skolebørn. Dette fungerede i en periode, men vi blev udfordret af de kommende grupper for skolebørn som er meget store. Det giver både logistikmæssige udfordringer, samt udfordringer med en meget stor børnegruppe der skal samles. Processen er stadig i gang og evalueres igen her i efteråret 2023.  2) Evaluering på personalemødeplan har fokus på hvordan vi får det bedste samarbejde i en voksende personale- og børnegruppe og et hus der er blevet opdelt på 2 matrikler. Evalueringer på vores personalemøder har taget udgangspunkt i dialoger, praksisfortællinger og erfaringer. For at skabe samhørighed for hele personalegruppen og også børnegruppen, har vi udarbejdet forskellige tiltag. Bla, fælles temauger på tværs af huset, fællessang for hele huset 1 gang om måneden, samt personalerotation i huset – både internt i husene og på tværs.   3) Evaluering på teamniveau, er ofte på baggrund af praksisfortællinger, vidensdeling og observationer og erfaringer – og omhandler ofte den praktiske organisering ift. børnenes læringsmiljø dagen igennem i hhv. børnehaven og vuggestuen. Senest har vi evalueret på organisering af vores eftermiddage i både børnehaven og vuggestuen.  4) Evaluering på stueniveau omhandler flere forskellige værktøjer. Bla. anvender vi LearnLab, som er et digitalt evalueringsværktøj, med udgangspunkt i evaluering af det fælles pædagogiske grundlag. Vi har valgt i vores hus, at alle arbejder med LearnLab kontinuerligt – 1 gang om måneden på stuemødet, da det fællespædagogiske grundlag er vores fundament for hele læreplansarbejdet i huset.  I learnLab kan man vælge at tage udgangspunkt i et tema – f.eks. børns leg. Under dette tema er der en række underspørgsmål, som personalet svarer på og derudfra får man en indikation om hvor man skal sætte sit fokus – og man laver en handleplan, som man arbejder med 1 måned indtil næste stuemøde, hvor handleplanen evalueres og praksis justeres. Et eksempel er at vi under punktet børns leg efter at have svaret på undersprøgsmålene, faldt ud af, at vi kunne have mere fokus på børnenes medbestemmelse i legen. Herefter udarbejdes en handleplan, hvor fokus rettes imod en række tiltag, for at give mindvuggestuebørnene større mulighed for at vælge – f.eks. om de vil lege ude eller inde, hvilke materialer de vil arbejde med i værkstedet og hvilke legeredslaber og legetøj de gerne vil lege med. Efter 4 uger evalueres handleplanen med henblik på justeringer og implementering af nye procedurer i hverdagen. Derudover bruger vi SMTTE og trivselsskemaer, samt overgangsskemaer som udarbejdes på baggrund af evalueringer af det enkelte barns trivsel, læring og udvikling. |

|  |  |
| --- | --- |
| Evaluering og dokumentation af elementer i det pædagogiske læringsmiljø | Billede af evalueringscirklens tre trin: 1) Formål med evalueringen. 2) Indsamling og dokumentation. 3) Analyse og justering. |

|  |
| --- |
| ”Lederen er ansvarlig for, at arbejdet med den pædagogiske læreplan evalueres mindst hvert andet år med henblik på at udvikle arbejdet. Evalueringen skal tage udgangspunkt i de pæda­gogiske mål og herunder en vurdering af sammenhængen mellem det pædagogiske læringsmiljø i dagtilbuddet og børnenes trivsel, læring, udvikling og dannelse.  Evalueringen skal offentliggøres.  Lederen af dagtilbuddet er ansvarlig for at sikre en løbende pædagogisk dokumentation af sammenhængen mellem det pædagogiske læringsmiljø og børnenes trivsel, læring, udvikling og dannelse. Den pædagogiske dokumentation skal indgå i evalueringen.  Som led i at kunne evaluere sammenhængen mellem det pædagogiske læringsmiljø i dag­til­buddet og børnegruppens trivsel, læring, udvikling og dannelse kan der fokuseres på elementer i det pædagogiske læringsmiljø. På den ene side fx, hvordan børnesynet, børne­perspektivet og arbejdet med dannelse kommer til udtryk i det daglige pædagogiske arbejde, og på den anden side eksempelvis:   * Børnegruppens trivsel og læring * Børn i udsatte positioners trivsel og læring * Tosprogede børns trivsel og læring * Det enkelte barns trivsel, læring, udvikling og dannelse.   Fokus på enkelte elementer kan bidrage til at kvalificere evalueringen af sammenhængen mellem det pædagogiske læringsmiljø og børnenes trivsel, læring, udvikling og dannelse.”  Den styrkede pædagogiske læreplan, Rammer og indhold, s. 51 |

|  |
| --- |
| Udvælg en eller flere evalueringer, som I har gennemført i de seneste to år, og saml op på erfaringerne ved at svare på nedenstående fire spørgsmål for hver evaluering. De fire spørgsmål knytter an til trinene i en evalueringsproces. Vælg gerne evalueringer, som betød, at I efter­følgende ændrede jeres pædagogiske praksis.  Hvad var formålet med den evaluering, vi gennemførte?  Her skriver I **kort**, hvilket område i jeres pædagogisk læringsmiljø I satte fokus på i evalueringen og hvorfor. Hvad var det I var nysgerrige på eller der udfordrede jer? Dette er trin 1 i evalueringscirklen.  I vores overgangsgruppe med de mindste børnehavebørn og de ældste vuggestuebørn, har vi bl.a. fokus på selvhjulpenhed. Formålet er at barnet bliver klar til børnehavelivet og mestrer så meget som det er muligt, så starten i børnehaven bliver lettere for det enkelte barn.  Formålet med evalueringen var, at se på hvilke faktorer der forhindrer, at vi når i mål med Regnbuens mål om børnenes selvhjulpenhed. Vi fandt ud af at de fysiske rammer var den del af problemet, da disse giver udfordringer for hele processen for selvhjulpenhed, bl.a. på grund af et badeværelse der er alt for småt til at øve selvhjulpenhed ved f.eks. toilettræning. |

|  |
| --- |
| Hvilken pædagogisk dokumentation har vi indsamlet i arbejdet med den gennemførte evaluering?  Her beskriver I **kort** den dokumentation af det pædagogiske læringsmiljø, I har indsamlet i forbindelse med evalueringen. Pædagogisk dokumentation kan bestå af en vifte af forskellige måder at beskrive børnenes trivsel, læring, udvikling og dannelse på, fx praksisfortællinger, fotos, observationer, videooptagelser, screeninger, relationsskemaer, børneinterviews, tegninger. Indsamling af pædagogisk dokumentation er trin 2 i evalueringscirklen. Har I under evalueringen skrevet på en planche eller lignende, kan I indsætte et billede.  Vi har indsamlet praksisfortællinger og evalueringer fra Regnbuens stuepersonale, som beskriver flere situationer, hvor det ikke er muligt at arbejde optimalt med børnenes selvhjulpenhed. F.eks. er der ikke plads til en voksen der kan hjælpe og guide barnet med af- og påklædning på toilettet, hvis der er andre børn på toilettet samtidig. Rammerne er for små. Hvis et barn f.eks. selv øver i at tage sin ble af på toilettet og der er afføring i – skal man ned på et andet toilet med puslebord for at skifte bleen. Der er ikke puslebord på 1. salen. |

|  |
| --- |
| Hvad lærte vi om sammenhængen mellem vores pædagogiske læringsmiljø og børnenes trivsel, læring, udvikling og dannelse?  Her skriver I **kort** resultaterne af jeres analyse, fx hvordan den indsamlede dokumentation gjorde jer klogere på det, I var blevet nysgerrige på? Hvad var jeres vurdering af det pædagogiske læringsmiljøs betydning for børnegruppens trivsel, læring, udvikling og dannelse? Dette er første del af trin 3 i evalueringscirklen. Har I under evalueringen skrevet resultaterne på en planche eller lignende, kan I indsætte et billede.  Det samlede billede af vores erfaringer, praksisfortælleringer og observationer som udgjorde vores analyse, gav os et samlet billede af, at vores mål og fokus for børnenes selvhjulpenhed ift. at blive blefri – havde vanskelige betingelser og vilkår, med de rammer vi kunne tilbyde. |

|  |
| --- |
| Hvilke ændringer og/eller justeringer af praksis gav evalueringen anledning til?  Her skriver I **kort**, hvordan I handlede på baggrund af jeres nye indsigter om jeres pædagogiske læringsmiljø. I kan bl.a. skrive, hvorvidt evalueringen gav anledning til at justere jeres pædagogiske praksis, og om den gav anledning til at afprøve konkrete tiltag og justere jeres skriftlige læreplan. I kan også samle op og se på tværs af de udvalgte områder, I har evalueret. Er justeringerne stadig en del af jeres praksis i dag? Har I brugt jeres indsigter i udvalgte evalueringer i andre sammenhænge? Dette er anden del af trin 3 i evalueringscirklen.  Vores evalueringer har resulteret i, at vi nu har igangsat en udvidelse af vores badeværelse på Regnbuen, så der bliver plads til at der kan arbejdes med af- og påklædning, skiftes bleer, voksen guidning på sidelinjen og der bliver plads til fordybelse og flere børn der kan få bedre tid til at prøve selv. Tid til toiletbesøg og plads til at være og lære – uden at man skal skynde sig ud – fordi der står andre og venter. |

|  |  |
| --- | --- |
| Inddragelse af forældrebestyrelsen | Billede af læreplansblomsten uden tekst. |

|  |
| --- |
| ”Forældrebestyrelsen i kommunale, selvejende og udliciterede daginstitutioner skal inddrages i udarbejdelsen og evalueringen af og opfølgningen på den pædagogiske læreplan.  Forældrebestyrelsen for den kommunale dagpleje skal inddrages i udarbejdelsen og evalueringen af og opfølgningen på den pædagogiske læreplan.”  Den styrkede pædagogiske læreplan, Rammer og indhold, s. 52 |

|  |
| --- |
| Hvordan har vi inddraget forældrebestyrelsen i evalueringen af den pædagogiske læreplan?  Her skriver I **kort**, hvordan I har inddraget forældrebestyrelsen og eventuelt forældrerådet, fx om I har drøftet, hvad I har sat fokus på i løbende evalueringer, resultaterne og hvilke tiltag det har givet anledning til, eller hvordan forældrebestyrelsen aktivt har været inddraget i ændringer eller justeringer af den daglige praksis.  Forældrebestyrelsen er inddraget i processer der involverer evalueringer af vores læreplan - på forskellige niveauer. Nogen gange er bestyrelsen inde over specifikke evalueringer hvis det har form af ændring af økonomiske rammer. Andre gange er bestyrelsen direkte med i evalueringer. Det afhænger af hvilket fokus og hvilken problematik vi har. F.eks. har bestyrelsen været informeret og involveret i beslutningen om udvidelse af badeværelset i Regnbuen. De har på baggrund af vores evalueringer, observationer og praksisfortællinger, taget beslutning om at ændre og udvide badeværelset, så vi kan tilgodese børnenes udvikling ift. selvhjulpenhed. Bestyrelsen er også direkte med i evaluering af forældrearrangementer. |

|  |  |
| --- | --- |
| Det fremadrettede arbejde | Billede af læreplansblomsten uden tekst. |

|  |
| --- |
| ”En systematisk og udviklende evalueringskultur er central for den løbende udvikling af den pædagogiske praksis, og målet er bedre pædagogiske læringsmiljøer for børnene gennem en systematisk evalueringskultur og en meningsfuld og udviklende feedback til det pædagogiske personale.”  Den styrkede pædagogiske læreplan, Rammer og indhold, s. 50-51 |

|  |
| --- |
| Hvilke områder af vores pædagogiske læringsmiljø vil vi fremadrettet sætte mere fokus på?  Her kan I **kort** skrive, hvad I vil sætte fokus på i jeres pædagogiske læringsmiljø fremadrettet og hvorfor. I afsnit ét så I tilbage på, hvad I allerede har arbejdet med. Har I fået øje på, om der er dele af jeres pædagogiske læringsmiljø, I ikke har haft fokus på, fx rutinesituationer, børn i udsatte positioner, mv.? I kan også skrive, om der er områder, I har haft fokus på, men har behov for at genbesøge.  Vi har valgt at have skærpet fokus på sprogarbejde og forældresamarbejde i vores hus de næste par år. Vi har erfaret at mange børn har udtalevanskeligheder og vi har brug for et større fokus på hvordan vi hjælper så mange børn som muligt, til at udvikle sig sprogligt. Vi har startet et projekt op, med Mette Ravn som konsulent for vores viden om børns sproglige udvikling – som vi vil evaluere og udvikle løbende. Vi har tilmeldt en del personaler i kursus om forældresamarbejde og sat arbejdspunkt på vores kommende personalemøder. Vores kommende pædagogiske dag vil bl.a. omhandle forældresamarbejde. |

|  |
| --- |
| Hvordan vil vi justere organiseringen af vores evalueringskultur?  Her kan I **kort** beskrive, om I oplever, at organiseringen af jeres evalueringskultur har understøttet meningsfulde drøftelser, refleksioner, analyser og vurderinger af jeres pædagogisk praksis i hverdagen? Eller om jeres erfaringer giver anledning til at justere organiseringen af jeres evalueringskultur, fx om der er brug for at afprøve andre måder at mødes og måder at reflektere sammen, justere hyppigheden af møder eller fastholde god evalueringspraksis.  Vi oplever at vores evalueringspraksis generelt er god i vores hus. Det svære er at finde en form, hvor vi har en rød tråd i den måde vi evaluerer på. Vi sikrer os en kontinuerlig evalueringsform, ved at vi har LeranLab som værktøj og det er alle personaler dus med efterhånden. Vi kunne godt anvende flere modeller/værktøjer til at evaluere på de mindre og mere lokale dagligdags problematikker som f.eks. garderobesituationen, morgenstunden, puttesituationen, pauseplan for personale, måltidspædagogik/situation mv.. Her har vi en ny model i ærmet, som vi kunne tænke os at afprøve i praksis. Den hedder PUX og vi vedhæfter modellen til inspiration. |

|  |
| --- |
| Hvordan har eller vil vi på baggrund af denne evaluering ændre og/eller justere vores skriftlige pædagogiske læreplan?  Vi ændrer løbende vores pædagogiske læreplan og i forbindelse med en ny opdeling af børn i børnehaven og nye måder at arbejde i læringsgrupper mv. skal læreplanen justeres igen. Vi har sidst justeret læreplanen i foråret 2023, men udviklingen i vores hus går så stærkt, at der er behov for ændringer ret ofte. |

|  |
| --- |
| Her kan I finde yderligere inspiration til arbejdet med den pædagogiske læreplan |
| Til at understøtte og inspirere jeres videre arbejde med evalueringskultur og den styrkede pædagogiske læreplan er der udviklet en række øvrige understøttende materialer. Alle inspirationsmaterialer – nuværende og kommende – kan findes på [www.emu.dk/dagtilbud](http://www.emu.dk/dagtilbud) |

|  |  |  |  |
| --- | --- | --- | --- |
| Billede af forside af publikationen Redskab til selvevaluering. | Billede af forside af publikationen "Redskab til forankringsproces". | #Decorative | |
| **Redskab til selvevaluering** er en ramme til systematisk at analysere jeres praksis inden for cen­trale områder i den styrkede pædagogiske læreplan. | **Redskab til forankringsproces** indeholder fem tilgange til, hvordan I kan arbejde med forandring og forankring af et stærkt pædagogisk læringsmiljø. | **Podcastserien Børnehøjde** er en faglig podcast om pædagogik og læreplan. Andet tema i serien sætter i tre afsnit fokus på evalueringskultur. Til temaet findes et dialogkort med spørgsmål til refleksion. |
| Billede af forsiden af publikationen "Evaluerende pædagogisk praksis". | Billede af forside af publikationen "Kort om leg". | #Decorative  Alle materialer kan findes på [www.emu.dk/dagtilbud](http://www.emu.dk/dagtilbud) |

|  |  |
| --- | --- |
| #Decorative | **Evaluering af arbejdet med den pædagogiske læreplan**  © 2020 Danmarks Evalueringsinstitut og Børne- og Undervisningsministeriet  Citat med kildeangivelse er tilladt  Design: BGRAPHIC |